2. СВОБОДНО ДВИЖЕНИЕ НА ХОРА

Договор за създаване на Европейската общност;

31968 L 0360: Директива 68/360/EИО на Съвета oт 15 октомври 1968 г. за премахването на ограниченията за придвижване и пребиваване в рамките на Общността за работници от държавите-членки и техните семейства (OВ L 257, 19.10.1968 г., стр. 13), последно изменена с:

- 11994 N: Акта, засягащ условията за присъединяване и промените в Договорите – присъединяването на Република Австрия, Република Финландия и Кралство Швеция (OВ C 241, 29.8.1994 г., стр. 21);

31968 R 1612: Регламент (EИО) №1612/68 на Съвета от 15 октомври 1968 г. за свободното движение на работници в рамките на Общността (OВ L 257, 19.10.1968 г., стр. 2),: последно изменен с:

- 31992 R 2434: Регламент (EИО) № 2434/92 на Съвета от 27.7.1992 г. (OВ L 245, 26.8.1992 г., стр. 1);

31996 L 0071: Директива 96/71/EО на Европейския парламент и на Съвета от 16 декември 1996 г. относно командироването на работници в рамките на предоставянето на услуги (OВ L 18, 21.1.1997 г., стр. 1).

1. Член 39 и параграф първи на член 49 от Договора за ЕО ще се прилагат напълно само във връзка със свободното движение на работници и свободното предоставяне на услуги, включващо временното движение на работници, както е определено в член 1 от Директива 96/71/EО между Полша, от една страна, и Беглия, Чешката република, Дания, Германия, Естония, Гърция, Испания, Франция, Ирландия, Италия, Латвия, Литва, Люксембург, Унгария, Нидерландия, Австрия, Португалската република, Словения, Словашката република, Финландия, Швеция и Обединеното кралство, от друга страна, при спазването на условията на преходните разпоредби, предвидени в параграфи 2 - 14.

2. Чрез дерогация от членове 1 - 6 от Регламент (EИО) № 1612/68 и до изтичането на срок от две години, започващ от датата на присъединяването, настоящите държави-членки ще прилагат национални мерки, или онези, които произтичат от двустранните споразумения, регулиращи достъпа за граждани на Полша до техните пазари на труда. Настоящите държави-членки могат да продължат да прилагат тези мерки до края на петгодишния срок, следващ датата на присъединяването.

Полските граждани, работещи на законно основание в настояща държава-членка към датата на присъединяването и допуснати до пазара на труда на тази държава-членка за непрекъснат срок от 12 месеца или повече, се ползват от достъп до на тази държава-членка, но не й от достъп до трудовия пазар на друга държава-членка, прилагаща национални мерки.

Полските граждани допуснати до пазара на труда на настояща държава-членка след присъединяването за непрекъснат срок от 12 месеца или повече ще се ползват от същите права.

Полските граждани, споменати във втора и трета алинея по-горе, също престават да се ползват от правата, съдържащи се в тези алинеи , ако доброволно напуснат пазара на труда на въпросната държава-членка.

Полските граждани, работещи на законно основание в настояща държава-членка към датата на присъединяването, или по време на период, в който се прилагат националните мерки, и които са били допуснати до пазара на труда на тази държава-членка за срок по-кратък от 12 месеца няма да се ползват от тези права.

3. Преди края на двегодишния период, следващ датата на присъединяването, Съветът разглежда действието на преходните разпоредби, предвидени в параграф 2 въз основа на доклад от Комисията.

При завършването на този преглед и не по- късно от края на двегодишния период, следващ датата на присъединяването, настоящите държави-членки уведомяват Комисията, дали ще продължат да прилагат националните мерки или мерките, произтичащи от двустранните споразумения или ще прилагат членове 1 - 6 от Регламент (EИО) № 1612/68 за в бъдеще. При отсъствие на това уведомление ще се прилагат членове 1 - 6 от Регламент (EИО) № 1612/68.

4. При поискване от страна на Полша може да се проведе допълнително проучване. Процедурата по смисъла на параграф 3 се прилага и приключва в рамките на шест месеца от получаването на искането от страна на Полша.

5. Държава-членка, която поддържа национални мерки или мерки, произтичащи от двустранни споразумения в края на петгодишния период, посочен в параграф 2, може, в случай на сериозни затруднения на своя пазар на труда или на опасност от такива, след като уведоми Комисията, да продължи да прилага тези мерки до изтичането на седемгодишен период, започващ от датата на присъединяването. При липса на подобно уведомление, член 1 - 6 от Регламент (EИО) № 1612/68 продължава да се прилага.

6. По време на седемгодишния период след датата на присъединяването, тези държави-членки, в които по силата на параграфи 3, 4, или 5 членове 1 - 6 от Регламент (EИО) № 1612/68 се прилагат по отношение на гражданите на Полша, и които издават разрешения за работа на гражданите на Полша с цел мониторинг, ще извършват това автоматично.

7. Тези държави-членки, в които по силата на параграфи 3, 4 или 5 , членове 1 - 6 от Регламент (EИО) № 1612/68 се прилагат по отношение на гражданите на Полша, могат да използват процедурите, предвидени в алинеите по-долу до края на седемгодишния период, след датата на присъединяването.

Когато държава-членка по смисъла на алинея първа претърпи или предвижда настъпването на затруднения на своя пазар на труда, които могат сериозно да нарушат стандарта на живот или нивото на заетост в даден регион или професия, тази държава-членка информира Комисията и другите държави-членки за това и им предоставя съответните данни. Въз основа на тази информация, държавата-членка може да изиска Комисията да декларира, че приложението на членове 1 - 6 от Регламент (EИО) № 1612/68 да бъде напълно или частично спряно, за да се възстанови до нормалното положение в този регион или професия. Комисията приема решение за спирането, както и за неговата продължителност и обхват не по-късно от две седмици след получаването на това искане и уведомява Съвета за това решение. Държава-членка може в рамките на две седмици от Решението на Комисията да изиска Съветът да анулира или измени Решението. Съветът разглежда това искане в рамките на две седмици с квалифицирано мнозинство.

Държава-членка по смисъла на алинея първа може в неотложни и изключителни случаи да спре прилагането на член 1 - 6 от Регламент (EИО) № 1612/68, последвано от мотивирано уведомление до Комисията.

8. Доколкото приложението на членове 1 - 6 от Регламент (EИО) № 1612/68 е спряно по силата на параграфи 2 - 5 и 7 по-горе, член 11 от регламента се прилага в Полша по отношение на гражданите на настоящите държави-членки и в настоящите държави-членки по отношение на гражданите на Полша при спазването на следните условия:

- членовете на семейството на работник по смисъла на член 10, параграф 1, буква а) от регламента, които пребивават на правно основание на територията на държава-членка към датата на присъединяването придобиват към момента на присъединяването незабавен достъп до пазара на труда на тази държава-членка. Това не се отнася до членовете на семейството на работник, който е допуснат на правно основание до пазара на труда на тази държава-членка за период по-малък от 12 месеца;

- членовете на семейството по смисъла на член 10, параграф 1, буква а) от регламента, пребиваващи на правно основание с работника на територията на държавата-членка от дата след датата на присъединяването, но по време на периода на прилагането на преходните разпоредби по-горе, ще имат достъп до пазара на труда на въпросната държава-членка след като са пребивавали във въпросната държава-членка най-малко осемнадесет месеца или от третата година, следваща датата на присъединяването, в зависимост от това кое настъпи по-рано.

Тези разпоредби не засягат по-благоприятните мерки независимо дали са национални или произтичащи от двустранни споразумения.

9. Доколкото определени разпоредби от Директива 68/360/ЕИО не могат да бъдат отделени от тези на Регламент (EИО) № 1612/68, чието приложение е отложено по силата на параграфи 2 - 5 и 7 и 8, Полша и настоящите държави-членки могат да дерогират съответните разпоредби до степента, която е необходима за прилагането на параграфи 2 - 5 и 7, и 8.

10. Когато национални мерки или такива, произтичащи от двустранните споразумения, се прилагат от настояща държава-членка по силата на преходните разпоредби, предвидени по-горе, Полша може да поддържа в сила еквивалентни мерки по отношение на гражданите на държавата–членка или държавите, които са засегнати от това.

11. Ако приложението на членове 1 - 6 от Регламент (EИО) № 1612/68 е спряно от някои от настоящите държави-членки, Полша може да приложи процедурите, предвидени в параграф 7 по отношение на Чешката република, Естония, Латвия, Литва, Унгария, Словения или Словашката република. По време на такъв период разрешенията за работа, издадени от Полша с цел мониторинг на гражданите на Чешката република, Естония, Латвия, Литва, Унгария, Словения или Словашката република се издават автоматично.

12. Всяка настояща държава-членка, прилагаща национални мерки в съответствие с параграфи 2 - 5 и 7 - 9, може да въведе по силата на своето националното право, по-голяма свобода на движение от тази, съществуваща към датата на присъединяването, включваща пълен достъп до пазара на труда.От третата година, следваща датата на присъединяването, всяка настояща държава-членка, прилагаща национални мерки, може по всяко време да реши да приложи членове 1 - 6 от Регламент (EИО) № 1612/68 вместо тях. Комисията се информира за всяко такова решение.

13. За да предотвратят тежки затруднения или опасност от настъпването на такива в определени чувствителни сектори на услугите на техните пазари на труда, които могат да възникнат в определени региони от транснационалното предлагане на услуги, както е определено в член първи от Директива 96/71/EО, и доколкото прилагат по силата на горепосочените разпоредби национални мерки или такива, които произтичат от двустранните споразумения за свободното движение на работници от Полша, Германия и Австрия могат, след като уведомят Комисията, могат да дерогират алинея първа на член 49 от Договора за ЕО, с оглед намаляването, в контекста на предлагането на услуги от създадени в Полша дружества, на временното движение на работници, чието право да постъпват на работа в Германия и Австрия зависи от националните мерки.

Списъкът на отраслите на услуги, които могат да бъдат обхванати от този отказ от прилагане е както следва:

– в Германия:

Отрасъл: | NАCE [*] код, освен ако не посочено друго |

Строителство, включително свързаните с него клонове | 45.1 - 4; Дейности, изброени в приложение към Директива 96/71/EО |

Индустриално почистване | 74.70 Индустриално почистване |

Другите услуги | 74.87 Само дейности на вътрешни декоратори |

– в Австрия:

Отрасъл | NАCE [*] код, освен, ако друго не е посочено |

Градинарски услуги | 01.41 |

Рязане, обработване и производство на завършени продукти от камък | 26.7 |

Производство на метални структури и части от структури | 28.11 |

Строителство, включващо свързаните с него клонове | 45.1 - 4; Дейностите са изброени в приложението към Директива 96/71/ЕО |

Охранителни дейности | 74.60 |

Индустриално чистене | 74.70 |

Гледане на деца | 85.14 |

Социална работа и дейности, които не включват настаняване | 85.32 |

В степента, в която Германия или Австрия дерогират алинея първа от член 49 от Договора за ЕО в съответствие с горните алинеи, Полша може да вземе еквивалентни мерки след като уведоми Комисията.

Ефектът от прилагането на тази алинея не променя условията за временно придвижване на работници в контекста на транснационалното предлагане на услуги между Германия или Австрия и Полша, които предвиждат по-големи ограничения от тези, които преобладават към датата на подписването на Договора за присъединяване.

14. Действието на прилагането на параграфи 2 - 5 и от 7 - 12 не води до налагането на по-ограничителни условия по отношение на достъпа на гражданите на Полша до трудовите пазари на настоящите държави-членки, които предвиждат по-големи ограничения, от тези които преобладават към датата на подписването на Договора за присъединяване.

Въпреки приложението на разпоредбите, предвидени в параграфи 1 дo 13, настоящите държави-членки, по време на всеки период, в който се прилагат националните мерки или тези, които произтичат от двустранните споразумения, ще отдават предпочитание на работниците, които са граждани на държавите-членки пред работниците, които са граждани на трети страни що се отнася до достъпа до пазара на труда.

Полските работници-мигранти и техните семейства, които законно пребивават и работят в друга държава-членка или работниците-мигранти от другите държави-членки и техните семейства, които законно пребивават и работят в Полша няма да се третират по по-ограничителен начин, от този, по който се третират работниците от третите страни, които пребивават и работят в тази държава-членка или Полша съответно. В допълнение, при прилагане на принципа на общностните преференции, работниците-мигранти от трети страни, които работят и пребивават в Полша, няма да бъдат третирани по по-облагодетелстващ начин от гражданите на Полша.

[*] NАCE: виж 31990 R 3037: Регламент (EИО) № 3037/90 на Съвета от 9 октомври 1990 година за статистическото класифициране на икономическите дейности в Европейската общност (OВ L 293, 24.10.1990 г., стр. 1), последно изменен с 32002 R 0029: Регламент (EО) № 29/2002 на Комисията oт 19.12.2001 година (OВ L 6, 10.1.2002 г., стр. 3).

--------------------------------------------------